<http://schema.org/articleBody>
"Em llevar\u00E9 aviat, cap a les set o les vuit del mat\u00ED. Actualment estic fent una minigira per Mallorca amb l&amp;#039;espectacle La casa en obres i tinc funci\u00F3 a les nou de la nit al Teatre de Lloseta. Aquest muntatge el vaig estrenar a Barcelona i es basa en la figura del poeta Blai Bonet, que va ser un gran apassionat de la literatura. El mat\u00ED, per tant, el dedicar\u00E9 a preparar la funci\u00F3. S&amp;#039;han de fer moltes coses, com proves de llum i muntar la decoraci\u00F3. Un cop enllestida la part t\u00E8cnica, arribar\u00E0 el moment de l&amp;#039;assaig, que ens portar\u00E0 gaireb\u00E9 a mitja tarda. Quan estigui tot acabat, descansar\u00E9 una estoneta i prendr\u00E9 alguna cosa de menjar. A m\u00E9s, a Barcelona, hi ha una funci\u00F3 per la nit al C\u00EDrcol Mald\u00E0, teatre que dirigeixo art\u00EDsticament, d&amp;#039;un taller que vaig fer amb alumnes de l&amp;#039;Institut del Teatre. El muntatge es diu Tot \u00E9s just , una mena de revisi\u00F3 d&amp;#039;una de les meves novel\u00B7les preferides, El Mestre i Margarida , de Mikha\u00EFl Bulg\u00E0kov, que ja vaig portar al teatre en una adaptaci\u00F3 anterior. M&amp;#039;agradaria molt ser-hi amb ells, per\u00F2 com que em toca funci\u00F3, \u00E9s impossible. En qualsevol cas, l&amp;#039;espectacle, del qual s\u00F3c el director, es va estrenar fa una setmana i tots ho fan molt b\u00E9. A m\u00E9s, considero imprescindible aquest contacte entre el m\u00F3n professional i l&amp;#039;acad\u00E8mic per donar visibilitat a les noves veus. Quan acabi la meva funci\u00F3 a Lloseta tornar\u00E9 a casa. Imagino que alguns companys prendran una copa abans de la tornada, per\u00F2 jo vull estar aviat al llit perqu\u00E8 dijous he d&amp;#039;agafar un avi\u00F3 cap a Barcelona per anar al rodatge de la pel\u00B7l\u00EDcula en qu\u00E8 participo, La estrella , d&amp;#039;Alberto Aranda, sobre un cas de corrupci\u00F3 urban\u00EDstica a Santa Coloma de Gramenet. Per sort, estic for\u00E7a enfeinat."^^<http://www.w3.org/2001/XMLSchema#string>
<http://www.ara.cat/premium/opinio/Pep-Tosar_0_571142893.html>